Public procurement notice: Contract Notice
Published: 2023-04-18
Buyer: Jyväskylän kaupunki
Country: FI
Contract type: Services
Procedure: Open procedure
CPV classification: 71520000: Construction supervision services | 71521000: Construction-site supervision services
Estimated value: 280000 EUR
Submission deadline: 2023-05-19
Award criteria: The most economic tender

Technical requirements: Jyväskylän kaupungin kaupunkirakennepalvelujen toimialan Kadut ja puistot -palvelualue pyytää tarjouksia päällystys- ja stabilointitöiden, valuasfaltointien, juotosten, liukuvalureunakivitöiden sekä ajoratamerkintöjen asiantuntijapalveluista ja näihin töihin liittyvästä työmaavalvonnasta sekä työturvallisuuskoordinaattorina toimimisesta. Työturvallisuuskoordinaattorin tehtäviin sisältyy myös kunnossapidon tarkastuksiin ja korjaustöihin liittyvät sukellustyöt. Työmaavalvonnan kohteet sijaitsevat eri puolilla Jyväskylää.
Konsultti toimii hankintayksikön neuvonantajana em. tehtävien suunnittelussa ja mahdollisten erillisurakoiden kilpailuttamisessa.
Hankintayksikkö teettää em. töitä talousarvionsa puitteissa eikä se sitoudu tiettyyn hankintamäärään.
Tämän kilpailutuksen perusteella valitaan yksi palvelutuottaja. Sopimuskausi on kolme (3) vuotta, ja hankintaan sisältyy yhden (1) vuoden optio.
Asiantuntijapalvelujen tehtävät sisältävät mm. päällystys- ja stabilointitöiden sekä ajoratamerkintöjen suunnittelua ja tilaajan opastamista päällystetyyppien, materiaalien ja työtapojen valinnassa, sekä kilpailuttamisasiakirjojen laadinnassa.
Työmaavalvonnan tarkoituksena on rakentamisen virheettömyyden ja turvallisten työtapojen varmistaminen työmaalla.
Valvojan tulee perehtyä kohteen rakentamisen suunnitelmiin, urakka-asiakirjoihin ja laatukriteereihin, jotta hänellä on selvä käsitys tilaajan tavoittelemasta laadusta. Valvojan tehtävänä on varmistaa, että rakentaminen tapahtuu suunnitelmia, urakan sopimusasiakirjojen mukaisia laatukriteerejä (mm. Asfalttinormit, arvonmuutosperusteet, InfraRYL) ja hyvää rakentamistapaa noudattaen. Valvoja dokumentoi kohdekohtaisesti sovitulla tavalla ohjeet, määräykset ja luvat, jotka hän on antanut urakoitsijalle.
Valvojan tulee olla käytettävissä ma–pe klo 06.00–18.00 välisenä aikana. Tilaajan määrittelemissä kohteissa valvojan tulee olla käytettävissä myös ilta- ja yöaikaan. Työmaiden kiireellisten ongelmatilanteiden varalta valvojan tulee päästä Jyväskylän keskustassa sijaitsevalle työmaalle puolentoista (1,5) tunnin vasteajalla. Vasteajalla tarkoitetaan aikaa, joka kuluu tilaajan yhteydenotosta siihen, kun valvoja saapuu Jyväskylän keskustaan. Vasteaikaa tarkastellaan Google Maps -reittisuunnittelun perusteella. Lähtöpaikaksi merkitään valvojaksi nimetyn henkilön toimipaikan osoite ja kohteeksi Rakentajantalo (Hannikaisenkatu 17, Jyväskylä).
Työmaavalvonnan tehtävät on määritelty liitteessä 2, Maa- ja vesirakennustöiden työmaavalvonnan tehtäväluettelo. Tehtäviin sisältyy turvallisuuskoordinaattorin tehtävät. Turvallisuuskoordinaattorin tehtävistä tehdään erillinen sopimus.
Asiantuntijaksi/valvojaksi esitettävä henkilö(t) tulee nimetä. Toimittajan tulee nimetä tälle henkilölle myös varahenkilö(t). Kaikkien esitettyjen henkilöiden tulee täyttää tilaajan asettamat vähimmäisvaatimukset.
Asiantuntijalla ja valvojalla tulee olla tehtävään tarvittava koulutus ja kokemus päällystys- ja stabilointitöiden, valuasfaltointien, juotosten, liukuvalureunakivitöiden sekä ajoratamerkintöjen toteuttamisesta kaupunkiolosuhteissa sekä yleisten sopimusehtojen, lainsäädännön ja viranomaismääräysten tuntemus.
Hankintayksikkönä toimii Kaupunkirakennepalvelun Kadut ja puistot -palvelualue. Tätä sopimusta voi käyttää myös muut kaupungin hankintayksiköt. Nämä tehtävät ovat kuitenkin määrältään vähäisiä ja niistä sovitaan erikseen.
Sopimusta voidaan jatkaa yhdellä (1) yhden (1) vuoden mittaisella optiokaudella. Optiokauden käyttämisestä päättää Tilaaja. Tilaaja tekee päätöksen ja ilmoittaa siitä viimeistään 3 kuukautta ennen mahdollisen optiokauden alkua.
Lisähankintana voidaan tilata vähäisissä määrin myös muita asiantuntija- ja työmaavalvontapalveluita.
Tarkoituksena on, että sopimuskausi käynnistyy mahdollisimman pian lainvoimaisen hankintapäätöksen jälkeen.


Award value: 280000